**BOJT KÖZSÉG ROMA NEMZETISÉGI**

**ÖNKORMÁNYZAT**

**2024. DECEMBER 9-i**

**KÖZMEGHALLGATÁSI**

**ÜLÉSÉNEK JEGYZŐKÖNYVE**

**Határozat:**

|  |  |  |
| --- | --- | --- |
| 26/2024. (XII.09.) sz. határozat | Közmeghallgatási tájékoztató elfogadásáról | G2 |

**JEGYZŐKÖNYV**

**Készült:** Bojt Község Roma Nemzetiségi Önkormányzatának **2024. december 9**-én – hétfő – du. 15.30 órai kezdettel a Biharkeresztesi Közös Önkormányzati Hivatal Bojti Kirendeltségén megtartott **közmeghallgatási** üléséről

**Jelen vannak:** Rácz Katalin elnök

Novák Rózsa elnökhelyettes Ráczné Szilágyi Anna képviselő

Juhász Péter aljegyző

Gálné Miklós Ibolya jegyzőkönyvvezető

**Igazoltan távol:** Ráduly Imre képviselő

Deczki Gyuláné képviselő

**Meghívottak vendégek:** 4 fő helyi lakos

**Rácz Katalin ülésvezető elnök köszönti a megjelenteket, megállapítja, hogy a képviselő-testület határozatképes, mivel az 5 megválasztott képviselőből 3 fő jelen van, az ülést megnyitja.**

Javasolja, hogy a meghívóban szereplő napirendi pontot tárgyalják meg.

**JAVASOLT NAPIREND:**

1. Előterjesztés a nemzetiségi önkormányzat éves munkájának bemutatására
2. Különfélék

Kéri a képviselő-testület tagjait, szavazzanak, elfogadják-e a napirendi javaslatot.

***3 jelenlevő képviselőből 3 képviselő vett részt a szavazásban, 3 képviselő igennel, 0 képviselő nemmel szavazott, 0 képviselő tartózkodott.***

**ELFOGADOTT NAPIREND:**

1. **Előterjesztés a nemzetiségi önkormányzat éves munkájának bemutatására**
2. **Különfélék**

**TÁRGYALT NAPIREND:**

1. **Előterjesztés a nemzetiségi önkormányzat éves munkájának bemutatására**

Rácz Katalin elnök: A 2024. évi költségvetés főösszege 1.573.064 Ft. volt. A működés alapú támogatáshoz 1.040.000 Ft összeggel járult hozzá az állam, míg a feladat alapú támogatáshoz 533.064 Ft-tal. Ezt az összeget 2 részben kapta meg az önkormányzat. Ezeket az összegeket főleg rendezvények szervezésére fordították.

Ez évben az alábbi kiadásokra került sor:

* Kiosztásra került a Máltai Szeretetszolgálat által felajánlott használt ruhanemű a településen élő rászoruló lakosság között, az útiköltség térítési díja került kifizetésre ebből az összegből
* Roma Hagyományőrző Kulturális Sportvetélkedő megrendezésével kapcsolatos kiadások
* Roma Hagyományőrző Kulturális Est tartásából adódó kiadások, a lakosság megvendégelése, fellépők díjának a rendezése

A pályázati programokban, a képviselő-testületi üléseken a roma felzárkóztató programokról és a romák felzárkózását lehetővé tevő oktatási programokról, nyolc általános elvégzésére, érettségi megszerzésére, ösztöndíj valamint szakma szerzésére irányuló lehetőségekről beszélt.

Örömét fejezte ki, hogy sok bojti lakosnak sikerült munkahelyet találnia.

Kéri a jelenlévőket, mondják el véleményüket, tegyék fel esetleges kérdéseiket.

Mivel kérdés, hozzászólás nem érkezett, kéri a képviselőket szavazzanak, elfogadják-e a tájékoztatót, egyetértenek-e az alábbi határozati javaslattal:

Bojt Község Roma Nemzetiségi Önkormányzat Képviselő-testülete a nemzetiségi önkormányzat éves munkájának bemutatásáról szóló közmeghallgatási tájékoztatót elfogadja.

Felelős: Rácz Katalin elnök

Határidő: 2024. december 09.

***3 jelenlevő képviselőből 3 képviselő vett részt a szavazásban, 3 képviselő igennel, 0 képviselő nemmel szavazott, 0 képviselő tartózkodott.***

**Bojt Község Roma Nemzetiségi Önkormányzatának 26/2024. (XII. 09.) sz. határozata:**

Bojt Község Roma Nemzetiségi Önkormányzat Képviselő-testülete a nemzetiségi önkormányzat éves munkájának bemutatásáról szóló közmeghallgatási tájékoztatót elfogadja.

**Felelős**: Rácz Katalin elnök

**Határidő**: 2024. december 09.

***Mivel több tárgyalandó téma nem volt, Rácz Katalin elnök a közmeghallgatás ülését befejezettnek nyilvánította.***

kmft.

**Rácz Katalin** **Novák Rózsa**

elnök elnökhelyettes

**Gálné Miklós Ibolya**

jegyzőkönyvvezető